To Record Only Water for Ten Days
„To Record Only Water for Ten Days“ – trečiasis solinis studijinis John Frusciante albumas, išleistas 2001 m. vasario 13 d. „Warner Music Group“ leidyklos. Kitaip nei jo du ankstesnieji albumai, „Niandra Lades and Usually Just a T-Shirt“ ir „Smile from the Streets You Hold“, šiame albume Frusciante pateikia visiškai kitokia muziką, kurioje jis naudoja elektronikos, new wave ir synth pop elementus. Šis albumas buvo įrašytas muzikantui įveikus priklausomybę nuo heroino. Praleidęs mėnesį reabilitacijos centre ir vėl sugrįžęs į Red Hot Chili Peppers, Frusciante pajuto didelį ryšį su dvasiniu pasauliu ir buvo įkvėptas vaizdų, kuriuos jam suteikdavo dvasios. Kiekvienai albumo dainai Vincent Gallo sukūrė po vaizdo klipą. Frusciante teigė, jog didžiausią įtaką jo kuriamai muzikai tuo metu turėjo devintojo dešimtmečio synth pop, post-punk ir kitos elektronikos grupės, kurios pačios programavo savo muziką, kaip pavyzdžiui Depeche Mode ir New Order.